N á v r h

Komuniké

Vláda Slovenskej republiky na svojom zasadnutí dňa .... 2006 prerokovala a schválila návrh zákona o  podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon). 

Cieľom navrhovanej právnej úpravy je komplexne upraviť povinnosti fyzických osôb a právnických osôb pri výrobe, šírení a evidencii audiovizuálnych diel, zvukových záznamov umeleckých výkonov a multimediálnych diel, ako aj postavenie nezávislého producenta. Zákon ďalej upravuje jednotný systém označovania na ochranu maloletých, postavenie, úlohy a činnosti Slovenského filmového ústavu a podmienky ochrany a obnovy audiovizuálneho dedičstva Slovenskej republiky.